אלקי (אלים)

האלקי היו צמד אחים שנסגדו על ידי קבוצות מסוימות בקרב השבטים גרמאניים כחלק מהמיתולוגיה הגרמאנית, ומוזכרים בחיבורו גרמאניה של ההיסטוריון הרומי טקיטוס. שמם של האלקי ככל הנראה שאול משמו הלועזי של האייל הקורא, "Alces alces". האלקי מזוהים עם דמויות של אחים אחרים שפולחנם היה נפוץ בקרב עמים הודו-אירופיים בכלל, ומגיע ככל הנראה מהמיתולוגיה הפרוטו-הודו-אירופית. עם הדמויות המקבילות לאלה של האלקי במיתולוגיות השונות נמנות קסטור ופולוקס מהמיתולוגיה היוונית, האשווינים מהמיתולוגיה ההינדואית והנגיסט והורסה מהמיתולוגיה הגרמאנית.

קישורים חיצוניים

הערות שוליים

קטגוריה:אחאים